አዲስ አበባ የአፍሪካ አየር ንብረት የከተሞች ኔትወርክ አባል ሆነች
አዲስ አበባ፤ ጥቅምት 2/2006 (ዋኢማ) – አዲስ አበባ በአፍሪካ በአየር ንብረት ላይ የሚሰራ (ሲ40 ሲቲ) የከተሞች ኔትወርክ አባል መሆኗን የከተማዋ አስተዳደር ገለጸ፡፡የአስተዳደሩ የሥራ ኃላፊዎች የሲ40 ሲቲ የአፍሪካ ሪጅናል ዳይሬክተር ሃስቲንግ ቺኮኮ ጋር ተወያይተዋል፡፡በአስተዳደሩ የአገር ውስጥና ዓለም አቀፍ ግንኙነት ዳይሬክተር ወይዘሮ አልማዝ መኮንን በውይይቱ ላይ እንደተናገሩት በኔትወርኩ ከተሳተፉ አራት የአፍሪካ አገሮች አዲስ አበባ አንዷ ነች፡፡በኔትወርኩ መሳተፍ በዓለም የሚከሰተውን የአየር ብክለት ለውጥ ለመከላከልና ለመቀነስ እንደሚያስችልም ተናግረዋል፡፡በኔትወርኩ መረጃን በቅርበት ለመለዋወጥና በመተሳሰር ችግርን ለመፍታትና በአካባቢ ጥበቃ ለሚሰሩ ተግባራት ከፍተኛ ልምድ እንደሚገኝበት ተናግረዋል፡፡የሲ 40 ሲቲ ዳይሬክተር ወደ መዲናዋ የመጡበት የአፍሪካ ከተሞችን በኔትወርክ በማስተሳሰር የሚኖራቸው ሚና የበለጠ እንዲገዝፍና ጥንካሬ እንዲኖራቸው ለማድረግ ነው፡፡ በኔትወርኩ በዓለም ላይ 67 አገሮች አባል ናቸው፡፡ዳይሬክተሩ የሲ40ን ምንነት፣ የተቋቋመበት ዓላማ እና የሌሎች አገሮችን ልምዶችና ተሞክሮዎች መግለጻቸውን ኢዜአ ዘግቧል።